钦定古今图书集成/明伦汇编/氏族典/第086卷 > 《胡氏族谱序》宋·朱熹
## 钦定古今图书集成/明伦汇编/氏族典/第086卷 > 《胡氏族谱序》宋·朱熹

自宗子法废而族无统。唐人重世族，故谱牒家有之。
唐以后不能然，苟非世之富贵多文儒，族氏派系，往
往湮沦而莫考矣。胡氏之先，自周武王封舜后胡公
满于陈，子孙以谥为姓。历汉文恭广公以迄晋关内
侯质公，为立谱之鼻祖，相传二十五世，中间序昭穆，
别疏戚，因流愬源，由本达枝，作谱以传，庶几不忘本
也。胡氏子孙继此，能自振于时，则斯《谱》之传，愈久愈
光，由一世以及千万世，莫可量也。